**Lehdistötiedote**

**Hankookin renkaat premium-autonvalmistajan ensiasennusrenkaana**

* **Hankook on nyt ensimmäistä kertaa ensiasennusrenkaana uudessa Mercedes-Benz S-sarjassa kaikilla markkina-alueilla tarjoten käyttöön kolme eri rengastyyppiä kesä- ja talvirenkaana ja all-season-renkaana**
* **Luksusautojen valmistajan päätökseen vaikuttivat renkaiden erinomaiset ominaisuudet ajomukavuuden, turvallisuuden ja suorituskyvyn osalta**

**Neu-Isenburg, Saksa, 13. huhtikuuta 2022** – Hankook on erityisen ylpeä renkaan sivuseinämässä olevasta MO-merkinnästä, sillä se tulee sanoista Mercedes Original. Vain tällä merkinnällä varustetut renkaat edustavat parasta laatua ja hyväksytään ensiasennusrenkaiksi Mercedes-Benzin autoihin. Renkaiden täytyy sopia täydellisesti kuhunkin automalliin. Renkaan pitää täyttää jopa 50 kriteeriä täyttääkseen Mercedes-Benz Groupin tiukat laatuvaatimukset turvallisuuden, tarkkuuden ja ajomukavuuden osalta.

Sanghoon Lee, Hankook Tire Europen toimitusjohtaja: ”Olemme erittäin ylpeitä saadessamme tarjota ensiasennusrenkaat Mercedes-Benz S-sarjaan, jota pidetään maailmanlaajuisesti autoteollisuuden luksussegmentin ehdottomana huippuna. Me pidämme tätä vahvistuksena sille, että tuotteemme täyttävät korkeimmatkin laatuvaatimukset eri markkina-alueilla.”

**Hankook-renkaat tarjoavat useita kokoja ja tyyppejä tähän huippumalliin**

Hankook on jo aikaisemmin tarjonnut perusrenkaat edelliseen malliin, mutta nyt tämä premium-autojen valmistaja on ottanut Hankookin mukaan ensiasennusrenkaana useana eri rengaskokona ja -tyyppinä renkaiden saatua hyväksynnän Mercedes-Benz S-sarjan autoihin. Tämä luksusmalli esiteltiin syyskuussa 2020, ja Hankook tarjoaa siihen kolme eri rengastyyppiä kesä- ja talvirenkaana sekä all-season-renkaana useana eri rengaskokona.

Euroopassa Mercedes-Benz S-sarjan Hankook Ventus S1 evo 3 -kesärenkaat ovat saatavissa kokoina 255/50 R18 – 285/40 R19. Mercedes-Benz Group on hyväksynyt huippumalliinsa Hankook Winter i\*cept evo 2 -talvirenkaat koossa 255/50 R18 ja 255/45 R19. Hankookin insinöörit onnistuivat merkittävästi parantamaan molempien rengastyyppien ajokäyttäytymistä aramidikuituisen vahvistusvyön avulla.

Hankook Winter i\*cept evo 2 -talvirengas tarjoaa myös entisestään optimoidun kulutuspinnan jäykkyyden, josta on hyötyä ajettavuuden ja kilometrimäärän osalta. Klaus Krause, Hannoverissa sijaitsevan Hankook Europe Technical Centerin johtaja, jolla oli tärkeä rooli kehitettäessä renkaita MO-vaatimusten mukaisesti: ”Siirryttäessä ensimmäisestä versiosta toiseen lisäsimme ylimääräisiä ristikudoksia ja madalsimme kulutuspinnan syvyyttä. Kulutuspinnan kapeammat sivuttaisurat sekä toisen ylemmän uran muutettu muoto toivat merkittävää parannusta melutasoon.”

**Saatavissa myös puhkeamattomat runflat-versiot**

Renkaillaan Hankook Ventus S1 evo 3 ja Hankook Winter i\*cept evo 2 rengasvalmistaja täyttää myös puhkeamattomille runflat-renkaille asetetut tiukat vaatimukset, joten ne ovat ansainneet kylkeensä MOE-merkinnän. Mercedes-Benz Group käyttää merkintää MOE (= Mercedes Original Extended) osoituksena puhkeamattomista runflat-renkaista, joissa on vahvistetut sivupinnat. Näillä renkailla voi jatkaa ajoa jopa nopeudella 80 km/h vaikka rengaspaine katoaisi äkillisesti. Ne varmistavat riittävän ajomatkan myös renkaan puhjetessa, jolloin kuljettaja voi esimerkiksi siirtyä pois moottoritieltä hiljaisemmalle tielle ja edelleen lähimmälle Mercedes-Benz-jälleenmyyjälle. Tästä huolimatta Hankookin puhkeamattomat runflat-renkaat takaavat erinomaisen ajomukavuuden, sillä ne välittävät ajoradassa olevat töyssyt auton alustaan vähentäen näin niiden vaikutusta auton matkustajiin.

Yhdysvalloissa suurten nopeuksien rengasluokilla ei ole niin suurta merkitystä nopeusrajoitusten vuoksi. Toisaalta tällä Mercedes-Benzin S-sarjalle erittäin tärkeällä markkina-alueella asetetaan suuret vaatimukset ajomukavuudelle ja alhaiselle melutasolle. Nämä ovat kaikki juuri niitä kriteerejä, jotka myös Hankookin jokasään renkaat täyttävät. Tämän luksusmallin amerikkalaiset asiakkaat hyötyvät Hankook Ventus S1 noble 2 -renkaan erinomaisista ominaisuuksista koossa 255/45 R19 sekä puhkeamattomana runflat-versiona.

**Vain USA: Hankook Sound Absorber™ takaa erittäin alhaisen melutason**

Tässä automallissa Ventus S1 noble 2 -rengas koossa 255/40 R20 on entistäkin mukavampi ajossa. MOE-S-merkintä (Mercedes Original Extended Silent) renkaan sivussa kertoo, että kyseessä on erittäin hiljainen rengas. Tämän luokan erittäin tiukkojen meluvaatimusten täyttämiseksi insinöörit ottivat käyttöön Hankook Sound Absorber™ -tekniikan. Tämä tarkoittaa erityisen polyuretaanivaahtoa olevan levyn lisäämistä renkaan runkoon valmistusprosessin aikana. Levy minimoi renkaan sisäpuolisen ilmapylvään aiheuttaman värinän, joka koetaan erityisen epämiellyttävänä humisevana meluna. Hankook Sound Absorber™ -tekniikkaa käyttävät renkaat voivat alentaa huippumelutasoa 5–7 dB(A). Tekniikka soveltuu erityisesti Ultra High Performance -renkaisiin, joissa on pieni poikkileikkaus mutta suuri resonanssikammio.

Kehitettäessä renkaita Mercedes-Benzin S-sarjalle käytettiin monimutkaisia simulaatiotyökaluja, erityisesti optimoitaessa ohitusmelua. Näiden työkalujen ansiosta voitiin tarkasti verrata etukäteen laskettuja arvoja prototyyppirenkaiden todellisiin meluarvoihin. Suurin osa kehitystyöstä tehtiin edistyksellistä tekniikkaa käyttävässä tutkimus- ja kehityskeskuksessa Hankook Technodomessa, joka avattiin 2016. Käytännön testejä ajettiin pääasiassa Saksan, Suomen ja Espanjan testiradoilla.

**Parannuksia myös valmistusprosessiin**

Hankookin insinöörit havaitsivat myös mahdollisuuden parantaa valmistusprosessia. Erityisesti all-season- ja talvirenkaat ovat hyötyneet uudesta muotistapurkumenetelmästä. Aikaisemmin vihreän renkaan tasainen purku muotista varmistettiin muotin kahdeksalla segmentillä, joilla oli lähes identtiset kulmat. Nykyään Hankook käyttää yhdeksää tai yhtätoista segmenttiä, joilla on eri kulmat. Lopputuloksena renkaat täyttävät nyt premium-autonvalmistajan tiukat tasaisuusvaatimukset entistäkin paremmin tarjoten samalla yhtenäisemmät vierintäominaisuudet.

|  |  |  |  |
| --- | --- | --- | --- |
| **Hankook-renkaiden koot Mercedes-Benzin S-sarjalle (W223)** | | | |
| **Koko** | **Tyyppi** | **Tekniikka** | **Malli** |
| 255/50 R18 106Y XL | Kesärengas MO |  | Ventus S1 evo 3 (K127) |
| 255/50 R18 106V XL | Talvirengas MO |  | Winter i\*cept evo 2 (W320) |
| 255/45 R19 104Y XL | Kesärengas MO |  | Ventus S1 evo 3 (K127) |
| 285/40 R19 107Y XL | Kesärengas MO (RA) |  | Ventus S1 evo 3 (K127) |
| 255/45 R19 104V XL | Talvirengas MO |  | Winter i\*cept evo 2 (W320) |
| 255/45 R19 104Y XL | Kesärengas MO**E** | HRS | Ventus S1 evo 3 (K127B) |
| 255/45 R19 104V XL | Talvirengas MO**E** | HRS | Winter i\*cept evo 2 (W320B) |
| 255/45 R19 104H XL | All Season MO**E** (NAR) | HRS | Ventus S1 noble 2 (H452B) |
| 255/40 R20 101H XL | All Season MO**E-S** (NAR) | HRS, Hankook Sound Absorber™ | Ventus S1 noble 2 (H452B) |
| 285/35 R20 104H XL | All Season MO**E-S** (NAR, RA) | HRS, Hankook Sound Absorber™ | Ventus S1 noble 2 (H452B) |
| *MO: Mercedes Original*  *MOE: Mercedes Original Extended*  *MOE-S: Mercedes Original Extended Silent*  *HRS: Hankook Runflat System* | | | |
| *NAR: saatavissa vain Pohjois-Amerikassa*  *RA: käyttö vain taka-akselilla (muutoin etu- ja taka-akselilla)* | | | |

###

**Tietoa Hankookista**

Hankook tuottaa maailmanlaajuisesti huippulaadukkaita, innovatiivisia ja erittäin suorituskykyisiä renkaita henkilöautoihin, SUV-autoihin, maastoautoihin, pakettiautoihin, matkailuautoihin, kuorma-autoihin, busseihin ja autourheiluun (rata-ajoon ja ralleihin).

Hankook investoi jatkuvasti tutkimukseen ja tuotekehitykseen tarjotakseen asiakkailleen aina korkeinta laatua ja pitkälle kehitettyä huipputekniikkaa. Yritys kehittää ja tuottaa maailmanlaajuisesti viidessä kehityskeskuksessaan ja kahdeksassa tehtaassaan renkaita, jotka on räätälöity alueellisten markkinoiden vaatimusten ja tarpeiden mukaisiksi. Euroopassa renkaat kehitetään paikallisille markkinoille ja alkuperäisrenkaiksi johtavien eurooppalaisten autonvalmistajien määritysten mukaisesti Hankookin tuotekehityskeskuksessa, joka sijaitsee Hannoverissa, Saksassa. Renkaat valmistetaan enimmäkseen yrityksen huippunykyaikaisessa Euroopan tehtaassa Rácalmásissa, Unkarissa. Se vihittiin käyttöön vuonna 2007 ja sitä laajennetaan jatkuvasti. Tällä hetkellä noin 3000 työntekijän tehdas valmistaa vuosittain jopa 19 miljoonaa rengasta henkilöautoihin, SUV-autoihin ja kevyisiin kuorma-autoihin.

Hankookin Euroopan ja samalla Saksan pääkonttori sijaitsee Neu-Isenburgissa lähellä Frankfurt am Mainia. Valmistajalla on tytäryhtiöitä useissa Euroopan maissa, ja se myy tuotteitaan alueellisten jälleenmyyjien kautta muilla paikallisilla markkinoilla. Yritys työllistää maailmanlaajuisesti 20 000 ihmistä ja toimittaa tuotteitaan yli 180 maahan. Johtavat autonvalmistajat luottavat Hankookin renkaisiin alkuperäisrenkaina. Yrityksen liikevaihdosta noin 34 % syntyy Euroopassa ja IVY-maissa. Hankook Tire valittiin vuonna 2016 kestävän kehityksen yrityksiä edustavan Dow Jones indexin (DJSI World) listalle.

Lisätietoja löydät osoitteesta [www.hankooktire-mediacenter.com](http://www.hankooktire-mediacenter.com/) tai [www.hankooktire.com](http://www.hankooktire.com/)

|  |
| --- |
| **Yhteystiedot:**  **Hankook Tire Sweden AB |** Kanalvägen 12 **|** 194 61 Upplands-Väsby **|** Sverige |
| **Christine Silfversparre**  Marketing Manager  tel.: +46 (0) 733 251 539  [christine.silfversparre@hankooktire.se](mailto:christine.silfversparre@hankooktire.se) |